OpenLLM-France/wikimedia huggingface dataset:
# Grua pòrtic

Una grua pòrtic és un equip mòbil especial per al transport de contenidors ISO. S'utilitza per manipular els contenidors dins de les terminals de contenidors de ports, carregant, descarregant i apilant els contenidors. El vehicle consisteix en una estructura en forma de pòrtic i un sistema d'aixecament que es pot desplaçar en direcció vertical amb l'ajuda d'un cabrestant i serveix per hissar el contenidor. Durant el desplaçament de la grua pòrtic, el contenidor va allotjat en el buit de l'estructura. Pot aixecar fins a 60 tones, que equival a dos contenidors a plena càrrega. A més a més, una grua pòrtic pot apilar contenidors fins a quatre altures.
L'estructura està proveïda d'un tren de conducció amb vuit rodes, gràcies al qual pot desplaçar-se per la terminal de contenidors o la terminal de càrrega. Aconsegueixen com a màxim 30 km/h de velocitat quan traslladen contenidors carregats. Els carretons pòrtic no circulen per carreteres. La cabina del conductor està situada a la part superior de l'estructura de manera que la visibilitat cap endavant i cap enrere sigui màxima. La grua pòrtic s'aproxima per la part superior d'un contenidor que es troba a terra o en un remolc; l'spreader s'acobla a les quatre cantonades del contenidor gràcies a un mecanisme hidràulic i és llavors quan s'eleva i transporta.

## Referències

* ↑ «Grua pòrtic». Gran Enciclopèdia Catalana. Barcelona: Grup Enciclopèdia Catalana.
* ↑ Tsinker, Gregory P. Port Engineering: Planning, Construction, Maintenance, and Security (en anglès). John Wiley & Sons, 2004-02-16. ISBN 978-0-471-41274-8.
* ↑ «Obres marítimes: ports i instal·lacions portuàries» Arxivat 2014-10-06 a Wayback Machine., Diccionari visual de la construcció, Generalitat de Catalunya

## Bibliografia

* Martin Scheffler, Klaus Feyrer, Karl Matthias, Fördermaschinen, tom.1. Hebezeuge, Aufzüge, Flurförderzeuge., Braunschweig/Wiesbaden, Ed.Viehweg, 1998, ISBN 978-3-528-06626-0
             A Wikimedia Commons hi ha contingut multimèdia relatiu a: Grua pòrtic
# Oudenodon

Oudenodon és un gènere extint de sinàpsids que visqueren durant el Permià mitjà i superior al sud d'Àfrica. Se n'han descrit diverses espècies. O. bainii i O. grandis foren descoberts a Sud-àfrica, mentre que O. sakamenensis és l'únic teràpsid del Permià trobat a Madagascar. Es tracta del gènere tipus de la família dels udenodòntids. El nom genèric Oudenodon deriva dels mots grecs antics οὐδείς (udis), que significa ‘cap’, i ὀδών (odon), que significa ‘dent’, i en el seu conjunt vol dir ‘sense dents’.

## Referències

* ↑ Entrada «Oudenodon» de la Paleobiology Database (en anglès). [Consulta: 20 desembre 2022].
* ↑ Owen, 1860, p. 54.

## Bibliografia

* Owen, R. «On some Reptilian Fossils from South Africa» (en anglès). Quarterly Journal of the Geological Society, 16, 1–2, 1860, pàg. 49–63. DOI: 10.1144/GSL.JGS.1860.016.01-02.07.
# Gran Premi d'Alemanya del 1963

Resultats del Gran Premi d'Alemanya de Fórmula 1 de la temporada 1963, disputat al circuit de Nürburgring el 4 d'agost del 1963.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 7 | John Surtees | Ferrari | 15 | 2h 13' 06. 8 | 2 | 9 |
| 2 | 3 | Jim Clark | Lotus - Climax | 15 | + 1' 17.5 min. | 1 | 6 |
| 3 | 2 | Richie Ginther | BRM | 15 | + 2' 44.9 min. | 6 | 4 |
| 4 | 26 | Gerhard Mitter | Porsche | 15 | + 8' 11.5 min. | 15 | 3 |
| 5 | 20 | Jim Hall | Lotus - BRM | 14 | + 1 Volta | 16 | 2 |
| 6 | 16 | Jo Bonnier | Cooper - Climax | 14 | + 1 Volta | 12 | 1 |
| 7 | 9 | Jack Brabham | Brabham - Climax | 14 | + 1 Volta | 8 | |
| 8 | 4 | Trevor Taylor | Lotus - Climax | 14 | + 1 Volta | 18 | |
| 9 | 18 | Jo Siffert | Lotus - BRM | 10 | Diferencial | 9 | |
| 10 | 28 | Bernard Collomb | Lotus - Climax | 10 | + 5 Voltes | 21 | |
| Ret | 17 | Carel Godin de Beaufort | Porsche | 9 | Rodes | 17 | |
| Ret | 6 | Tony Maggs | Cooper - Climax | 7 | Motor | 10 | |
| Ret | 10 | Dan Gurney | Brabham - Climax | 6 | Caixa canvi | 13 | |
| Ret | 22 | Mario de Araujo Cabral | Cooper - Climax | 6 | Caixa canvi | 20 | |
| Ret | 24 | Ian Burgess | Scirocco - BRM | 5 | Direcció | 19 | |
| Ret | 23 | Tony Settember | Scirocco - BRM | 5 | Accident | 22 | |
| Ret | 5 | Bruce McLaren | Cooper - Climax | 3 | Accident | 5 | |
| Ret | 1 | Graham Hill | BRM | 2 | Caixa canvi | 4 | |
| Ret | 21 | Chris Amon | Lola - Climax | 1 | Accident | 14 | |
| Ret | 8 | Willy Mairesse | Ferrari | 1 | Accident | 7 | |
| Ret | 14 | Innes Ireland | Lotus - BRM | 1 | Accident | 11 | |
| Ret | 15 | Lorenzo Bandini | BRM | 0 | Accident | 3 | |
| NVQ | 29 | Andre Pilette | Lotus - Climax | | | | |
| NVQ | 25 | Ian Raby | Gilby - BRM | | | | |
| NVQ | 30 | Tim Parnell | Lotus - Climax | | | | |
| NVQ | 27 | Kurt Kuhnke | Lotus - Borgward | | | | |

## Altres

* Pole: Jim Clark 8' 45. 8
* Volta ràpida: John Surtees 8' 47. 0 (a la volta 9)

## Referències

* «Web Oficial de la Fórmula 1». Arxivat de l'original el 2013-10-06. [Consulta: 16 juny 2010].
# Chalandamarz

El Chalandamarz és una festa tradicional del cantó dels Grisons (Suïssa), que se celebra el primer de març en alguns pobles de l'Engadina i de la zona italianòfona dels Grisons. La festa celebra la fi de l'hivern.

## Origen del mot

El mot és un compost de chalanda, del llatí calenda, "primer dia del mes", i marz "març". El mot chalanda no es troba de forma independent en els dialectes engadinesos; només apareix en aquest nom de festa. Fa referència a la data de la festa.

## Extensió

Actualment, la festa se celebra a la Val Müstair, Surses, Val d'Alvra, Val Poschiavo, Val Bregaglia, i Val Mesolcina. La Sobreselva i la Sotaselva no tenen actualment aquesta tradició.

## Desenvolupament de la festa

La tradició varia lleugerament a cada poble, però en general els escolars, amb vestit tradicional, recorren el poble fent sonar diferents tipus d'esquelles, fent petar fuets i cantant per fer fora els esperits de l'hivern. L'ocasió serveix també per recollir petits regals en forma de menjar o diners. En alguns llocs, com Poschiavo o Mesolcina es crema un home de palla que representa l'hivern. En altres, la desfilada es fa sobretot al voltant de la font del poble. La jornada es clou amb un àpat en comú.
Antigament només hi participaven els nois, però actualment hi participen també noies. Els nois més grans, que deixaran l'escola primària aquell curs, encapçalen la desfilada.

## Curiositats

Antigament, els càrrecs electes municipals que s'havien escollit el febrer prenien possessió aquest dia.
La festa apareix reflectida en el famós conte Uorsin de Selina Chönz.
El 2003, Suïssa va encunyar una moneda commemorativa de la festa.

## Bibliografia

* Atlas der schweizerischen Volkskunde, vol. II, mapes 189, 194, 196 etc. Kommentarband II, p. 216, 252, 273
* Dicziunari Rumantsch Grischun, vol. III, p. 164–172 (amb un llarg comentari i bibliografia sobre el tema)
* Vocabolario dei dialetti della Svizzera italiana, vol. III, p. 236–238.
# Nog

Nog és un personatge fictici de Star Trek: Deep Space Nine en l'univers de Star Trek interpretat per l'actor Avery Aron Eisenberg, és un oficial de la Flota Estel·lar amb el rang de tinent, destinat en l'estació espacial Espai Profund 9. Pertany És un Ferengi, i tota la seva cultura es basa en el comerç, i Nog és el primer Ferengi que s'ha allistat a la flota.
Va néixer el 2353 en Ferenginar, sent fill de Rom i Prinadora. Sent encara molt petit es va traslladar amb el seu pare a l'estació Espai Profund 9. Allà treballava en el bar del seu oncle Quark mentre estudiava en la classe de Keiko O'Brien. Va ser allí on va conèixer Jake Sisko, fill del capità de l'estació Benjamin Sisko. Quan va complir la majoria d'edat va decidir en contra dels desitjos de la seva família ingressar a la Flota Estel·lar, encara que van sorgir problemes a causa que els Ferengi no pertanyen a la Federació Unida de Planetes. El capità Sisko el va admetre com cadet i el va incloure en un programa d'entrenament en l'estació a les ordres de Miles O'Brien. A partir d'aquest moment va ocupar moltes missions, arribant a participar activament en la guerra contra el Domini i lluitant en la segona batalla de l'estació espacial quan va ser envaïda.
En 2375 ascendeix al rang de Tinent.
En un món paral·lel, Nog arriba al rang de capità.

## Vegeu també

* Regles d'adquisició
# Acotylea

Els acotilis (Acotylea) són un subordre de platihelmints de l'ordre dels policlàdides.

## Característiques

Els membres del subordre dels acotilis no tenen òrgan adhesiu a la regió medioventral, la faringe està situada al mig del cos i l'aparell copulador a la regió posterior.

## Acotilis dels Països Catalans

Als Països Catalans s'han trobat diversos gèneres d'acotilis, per exemple: Discocelis, Hoploplana, Notoplana, Planocera, Stylochoplana, Stylochus.

## Taxonomia

Els subordre Acotylea inclou 562 espècies repartides en 29 famílies:
* Famílies basals
** Família Anocellidae Quiroga, Bolaños & Litvaitis, 2006
** Família Apidioplanidae Bock, 1926
** Família Didangiidae Faubel, 1983
** Família Enantiidae Graff, 1889
** Família Euplanidae Marcus & Marcus, 1966
** Família Limnostylochidae Faubel, 1983
** Família Stylochocestidae Bock, 1913
* Superfamília Cryptoceloidea Bahia, Padula & Schrödl, 2017
** Família Cryptocelidae Laidlaw, 1903
** Família Discocelididae Laidlaw, 1903
** Família Ilyplanidae Faubel, 1983
** Família Plehniidae Bock, 1913
** Família Polyposthiidae Bergendal, 1893
* Superfamília Leptoplanoidea Faubel, 1984
** Família Candimboididae Faubel, 1983
** Família Faubelidae Özdikmen, 2010
** Família Gnesiocerotidae Marcus & Marcus, 1966
** Família Leptoplanidae Stimpson, 1857
** Família Mucroplanidae Faubel, 1983
** Família Notocomplanidae Litvaitis, Bolaños & Quiroga, 2019
** Família Notoplanidae Marcus & Marcus, 1966
** Família Palauidae Faubel, 1983
** Família Pleioplanidae Faubel, 1983
** Família Stylochoplanidae Faubel, 1983
* Superfamília Stylochoidea Poche, 1926
** Família Callioplanidae Hyman, 1953
** Família Discoprosthididae Faubel, 1983
** Família Hoploplanidae Stummer-Traunfels, 1933
** Família Latocestidae Laidlaw, 1903
** Família Planoceridae Lang, 1884
** Família Pseudostylochidae Faubel, 1983
** Família Stylochidae Stimpson, 1857

## Referències

* 1 2 «Baguñá, J. 1991. Els turbel·laris. Història Natural dels Països Catalans, vol. 8». [Consulta: 23 gener 2021].
* ↑ «WoRMS - World Register of Marine Species - Taxonomic tree». [Consulta: 22 gener 2021].
# Gran Premi d'Alemanya del 1973

Resultats del Gran Premi d'Alemanya de Fórmula 1 de la temporada 1973, disputat al circuit de Nürburgring el 5 d'agost del 1973.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 5 | Jackie Stewart | Tyrrell - Ford | 14 | 1h 42' 03. 0 | 1 | 9 |
| 2 | 6 | François Cevert | Tyrrell - Ford | 14 | + 1.6 s | 3 | 6 |
| 3 | 30 | Jacky Ickx | McLaren - Ford | 14 | + 41.2 s | 7 | 4 |
| 4 | 24 | Carlos Pace | Surtees - Ford | 14 | + 53.8 s | 11 | 3 |
| 5 | 11 | Wilson Fittipaldi | Brabham - Ford | 14 | + 1' 19.9 min. | 13 | 2 |
| 6 | 1 | Emerson Fittipaldi | Lotus - Ford | 14 | + 1' 24.3 min. | 14 | 1 |
| 7 | 31 | Jochen Mass | Surtees - Ford | 14 | + 1' 25.2 min. | 15 | |
| 8 | 17 | Jackie Oliver | Shadow - Ford | 14 | + 1' 25.7 min. | 17 | |
| 9 | 8 | Peter Revson | McLaren - Ford | 14 | + 2' 11.8 min. | 7 | |
| 10 | 26 | Henri Pescarolo | Iso Marlboro - Ford | 14 | + 2' 22.5 min. | 12 | |
| 11 | 9 | Rolf Stommelen | Brabham - Ford | 14 | + 3' 27.3 min. | 16 | |
| 12 | 7 | Denny Hulme | McLaren - Ford | 14 | + 3' 38.7 min. | 8 | |
| 13 | 12 | Graham Hill | Shadow - Ford | 14 | + 3' 49.0 min. | 20 | |
| 14 | 23 | Mike Hailwood | Surtees - Ford | 13 | + 1 Volta | 18 | |
| 15 | 18 | David Purley | March - Ford | 13 | + 1 Volta | 22 | |
| 16 | 15 | Mike Beuttler | March - Ford | 13 | + 1 Volta | 19 | |
| Ret | 10 | Carlos Reutemann | Brabham - Ford | 7 | Motor | 6 | |
| Ret | 19 | Clay Regazzoni | BRM | 7 | Motor | 10 | |
| Ret | 16 | George Follmer | Shadow - Ford | 5 | Accident | 21 | |
| Ret | 20 | Jean Pierre Beltoise | BRM | 4 | Caixa canvi | 9 | |
| Ret | 21 | Niki Lauda | BRM | 1 | Accident | 5 | |
| Ret | 2 | Ronnie Peterson | Lotus - Ford | 0 | Encesa | 2 | |

## Altres

* Pole: Jackie Stewart 7' 07. 8
* Volta ràpida: José Carlos Pace 7' 11. 4 (a la volta 13)

## Referències

* «La web Oficial de la Fórmula 1». Arxivat de l'original el 2014-09-03. [Consulta: 24 març 2010].
# Seymour Skinner

Seymour Skinner és el director de l'escola elemental de Springfield, a la qual Bart i Lisa Simpson hi van. Va néixer a Capital City, 1953, sota el nom d'Arming Tanzània. Té molts problemes per a controlar l'escola i es troba sempre en batalla amb els professors i amb estudiants problematics, com Bart. Skinner intenta constantment explotar la intel·ligència de Lisa Simpson per millorar la imatge de l'escola.
Arming (Skinner) era un orfe vàndal fins que va integrar l'Exèrcit dels Estats Units d'Amèrica i conèixer el sergent Skinner. Creient que ell era el responsable de la mort del veritable Skinner, va tornar a Springfield per explicar a la mare de Skinner, però ella (intencionalment) el va reconèixer com Seymour.Al final del capítol, el jutge Snyder decreta que ningú tornarà a esmentar la seva veritable identitat sota pena de tortura.
Un estricte professor amb una actitud nerviosa i militar que va adquirir durant anys en l'exèrcit i el seu servei a la Guerra del Vietnam. El seu pare, Sheldon Skinner, va lluitar a l'exèrcit d'Abraham Simpson en la Segona Guerra Mundial.

## Perfil del personatge

Viu amb la seva mare, Agnes Skinner. La seva nòvia és la Srta Krabappel (mestra de Bart). Té un clar problema psicològic al dependre en excés de la seva mare, encara, amb més de 40 anys, viu amb ella i ella li ordena no sortir amb noies.
No només és controlat per la seva mare. Skinner viu en constant por del seu cap, l'Inspector Chalmers, l'administrador de les escoles de l'estat, que constantment desaprova les seves accions. En reiterades ocasions es pot veure com ho obeeix gairebé cegament (en el seu comiat de solter, Skinner no va beure cervesa fins que el Superintendent l'hi va exigir).
Com un resultat de ser un Presoner de Guerra a la Guerra del Vietnam, Skinner ha rebut la Medalla de Presoner de Guerra (presoner # 24601),
La seva edat ha estat esmentada dues vegades. Bart Simpson diu que l'edat de Skinner és 40, mentre Kent Brockman diu que és 44. En l'episodi Skinner's Sense of Snow, el seu any de naixement va ser canviat de 1953 a 1960, i en el mateix episodi es diu que ell morirà el 2010, encara que apareix viu en alguns episodis sobre el futur. En Pranksta Rap, Skinner admet que el és 'quaranta i una mica'. En l'episodi The Heartbroke Kid, el signe astrològic de Skinner és revelat com Lliura. Skinner afirma ser verge als 44 anys. Abans de ser director, Skinner treballava com a professor de ciències de quart grau.

## Doblatge

En català li presta la seva veu l'actor de doblatge Enric Isasi-Isasmendi.

## Referències

* ↑ ; Wood, Adrian«Simpsons Roasting on an Open Fire» (en anglès). BBC, 2000. Arxivat de l'original el 2012-11-11. [Consulta: 8 octubre 2023].
* ↑ «Fitxa de doblatge d'Els Simpson». El Doblatge. [Consulta: 8 octubre 2023].
Personatges d'Els Simpson :
# Gran Premi d'Alemanya del 1992

Resultats del Gran Premi d'Alemanya de Fórmula 1 de la temporada 1992, disputat al circuit de Hockenheimring el 26 de juliol del 1992.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 5 | Nigel Mansell | Williams - Renault | 45 | 1h 18' 22. 032 | 1 | 10 |
| 2 | 1 | Ayrton Senna | McLaren - Honda | 45 | + 4.500 s | 3 | 6 |
| 3 | 19 | Michael Schumacher | Benetton - Ford | 45 | + 34.462 s | 6 | 4 |
| 4 | 20 | Martin Brundle | Benetton - Ford | 45 | + 36.959 s | 9 | 3 |
| 5 | 27 | Jean Alesi | Ferrari | 45 | + 1' 12.607 min. | 5 | 2 |
| 6 | 26 | Érik Comas | Ligier - Renault | 45 | + 1' 36.498 min. | 7 | 1 |
| 7 | 25 | Thierry Boutsen | Ligier - Renault | 45 | + 1' 37.180 min. | 8 | |
| 8 | 6 | Riccardo Patrese | Williams - Renault | 44 | Virolla | 2 | |
| 9 | 9 | Michele Alboreto | Footwork - Mugen - Honda | 44 | + 1 Volta | 17 | |
| 10 | 21 | Jyrki Järvilehto | Dallara - Ferrari | 44 | + 1 Volta | 21 | |
| 11 | 22 | Pierluigi Martini | Dallara - Ferrari | 44 | + 1 Volta | 18 | |
| 12 | 24 | Gianni Morbidelli | Minardi - Lamborghini | 44 | + 1 Volta | 26 | |
| 13 | 17 | Paul Belmondo | March - Ilmor | 44 | + 1 Volta | 22 | |
| 14 | 29 | Bertrand Gachot | Larrousse - Lamborghini | 44 | + 1 Volta | 25 | |
| 15 | 33 | Mauricio Gugelmin | Jordan - Yamaha | 43 | + 2 Voltes | 23 | |
| 16 | 16 | Karl Wendlinger | March - Ilmor | 42 | + 3 Voltes | 10 | |
| Ret | 15 | Gabriele Tarquini | Fondmetal - Ford | 33 | Motor | 19 | |
| Ret | 4 | Andrea de Cesaris | Tyrrell - Ilmor | 25 | Motor | 20 | |
| Ret | 12 | Johnny Herbert | Lotus - Ford | 23 | Motor | 11 | |
| Ret | 28 | Ivan Capelli | Ferrari | 21 | Motor | 12 | |
| Ret | 11 | Mika Häkkinen | Lotus - Ford | 21 | Motor | 13 | |
| Ret | 2 | Gerhard Berger | McLaren - Honda | 16 | Part elèctrica | 4 | |
| Ret | 3 | Olivier Grouillard | Tyrrell - Ilmor | 8 | Motor | 14 | |
| Ret | 30 | Ukyo Katayama | Larrousse - Lamborghini | 8 | Virolla | 16 | |
| Ret | 10 | Aguri Suzuki | Footwork - Mugen - Honda | 1 | Virolla | 15 | |
| Ret | 23 | Alessandro Zanardi | Minardi - Lamborghini | 1 | Caixa canvi | 24 | |
| NVQ | 32 | Stefano Modena | Jordan - Yamaha | | | | |
| NVQ | 7 | Eric van de Poele | Brabham - Judd | | | | |
| NVQ | 14 | Andrea Chiesa | Fondmetal - Ford | | | | |
| NVQ | 8 | Damon Hill | Brabham - Judd | | | | |
| NVQ | 34 | Roberto Moreno | Moda - Judd | | | | |
| EXCLÒS | 35 | Perry McCarthy | Moda - Judd | | | | |

## Altres

* Pole: Nigel Mansell 1' 37. 960
* Volta ràpida: Riccardo Patrese 1' 41. 591 (a la volta 36)

## Referències

* «Web Oficial de la Fórmula 1». Arxivat de l'original el 2014-11-03. [Consulta: 13 maig 2010].
# Guido da Siena

Guido da Siena (Itàlia, 1230 $^{(Gregorià)}$ - Siena, 1290 $^{(Gregorià)}$) fou un pintor sienès actiu al segle xiii.

## Obres destacades

* Annunciazione (35,1 x 48,8 cm)
* Natività (36,3 x 47,6 cm)
* Adorazione dei Magi (34 x 46 cm)
* Presentazione al Tempio (34,5 x 48 cm)
* Strage degli innocenti (33 x 40 cm)
* Fuga in Egitto (34 x 46 cm)
* Bacio di Giuda (34 x 32,5 cm)
* Flagellazione (34 x 46 cm)
* Salita sulla croce (34,6 x 46 cm)
* Crocifissione (33 x 48 cm)
* Deposizione dalla croce (33,5 x 47 cm)
* Compianto (34 x 47,5 cm)
* Annunciazione de Guido da Siena (Princeton University Art Museum, Estats Units)
* Adorazione dei Magi de Guido da Siena (Lindenau-Museum, Altenburg, Turíngia, Alemanya)
* Fuga in Egitto de Guido da Siena

## Referències

* ↑ Triadó, J-R.; Chilvers, Ian; Osborne, Harold; Farr, Dennis, 1996. Diccionari d'Art d'Oxford. Des del segle V aC fins a l'actualitat. Barcelona: Edicions 62. ISBN 8429742271. Pàg. 362.
* ↑ Encyclopædia Britannica (anglès)
* ↑ Web Gallery of Art (anglès)
* ↑ The Athenaeum (anglès)

## Bibliografia

* García Marsilla, Juan Vicente, 2011. Història de l'art medieval. Universitat de València. ISBN 843705480X. Pàg. 270.
* Hourihane, Colum (ed.), 2012. The Grove Encyclopedia of Medieval Art and Architecture. Vol. 2. Nova York: OUP. ISBN 9780195395365.

## Enllaços externs

* Artcyclopedia (anglès)
# Joan Boada i Masoliver

Joan Boada i Masoliver (Hostalets d'en Bas, Garrotxa, 9 de juny de 1959) és un polític català, resident de la ciutat de Girona, i diputat al Parlament de Catalunya de la V a la VIII legislatures.

## Biografia

Llicenciat en Geografia i Història, especialitat història medieval, per la Universitat Autònoma de Barcelona, durant el període 1994-1995 va ser director de l'IES de Santa Coloma de Farners. Es va afiliar a Iniciativa per Catalunya el 1987 i a Comissions Obreres. De 1986 a 1990 fou membre de l'executiva sectorial d'ensenyament de la Comissió Obrera Nacional de Catalunya i cap d'ICV a les comarques gironines.
Va ser regidor a l'ajuntament de Girona el 1999-2000 i diputat a les eleccions al Parlament de Catalunya de 1995, 1999, 2003 i 2006. Fou portaveu parlamentari del grup d'ICV-EUiA, president de la comissió d'investigació sobre els fets del Carmel i membre de la ponència de la Reforma de l'Estatut d'autonomia de Catalunya. Renuncià a l'escó en desembre de 2006 quan fou nomenat secretari general del Departament d'Interior, Relacions Institucionals i Participació, càrrec que va ocupar fins a 2010.
Fou novament elegit diputat a les eleccions al Parlament de Catalunya de 2010, en les que novament fou membre de la Diputació Permanent. L'octubre de 2012 renuncià al seu escó

## Referències

* ↑ Diputats del Parlament de Catalunya en la VI Legislatura p. 39
* ↑ «Fitxa del Parlament de Catalunya». Arxivat de l'original el 2015-07-08. [Consulta: 7 juliol 2015].
* ↑ Trillas, Joan. «Boada torna a la docència , però és manté en la política - 11 oct 2012». [Consulta: 13 febrer 2025].

## Enllaços externs

* Biografia Arxivat 2008-05-17 a Wayback Machine.
* El «tigre» es retira a la calma de la Garrotxa, Diari de Girona, 30 d'octubre de 2012.
* Articles de Joan Boada a El Punt Avui
# Gran Premi d'Alemanya del 2006

Resultats del Gran Premi d'Alemanya de Fórmula 1 de la temporada 2006, disputat al circuit de Hockenheimring el 30 de juliol del 2006.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 5 | Michael Schumacher | Ferrari | 67 | 1h 27' 51. 693 | 2 | 10 |
| 2 | 6 | Felipe Massa | Ferrari | 67 | + 0.7 s | 3 | 8 |
| 3 | 3 | Kimi Räikkönen | McLaren - Mercedes | 67 | + 13.2 s | 1 | 6 |
| 4 | 12 | Jenson Button | Honda | 67 | + 18.8 s | 4 | 5 |
| 5 | 1 | Fernando Alonso | Renault | 67 | + 23.7 s | 7 | 4 |
| 6 | 2 | Giancarlo Fisichella | Renault | 67 | + 24.8 s | 5 | 3 |
| 7 | 8 | Jarno Trulli | Toyota | 67 | + 26.5 s | 20 | 2 |
| 8 | 15 | Christian Klien | Red Bull - Ferrari | 67 | + 48.1 s | 12 | 1 |
| 9 | 7 | Ralf Schumacher | Toyota | 67 | + 1' 00.3 min. | 8 | |
| 10 | 20 | Vitantonio Liuzzi | Toro Rosso - Cosworth | 66 | + 1 Volta | 16 | |
| 11 | 14 | David Coulthard | Red Bull - Ferrari | 66 | + 1 Volta | 10 | |
| 12 | 21 | Scott Speed | Toro Rosso - Cosworth | 66 | + 1 Volta | 19 | |
| Ret | 9 | Mark Webber | Williams - Cosworth | 59 | Pèrdua d'aigua | 11 | |
| Ret | 22 | Takuma Sato | Super Aguri - Honda | 38 | Caixa canvi | 17 | |
| Ret | 17 | Jacques Villeneuve | BMW Sauber - BMW | 30 | Accident | 13 | |
| Ret | 11 | Rubens Barrichello | Honda | 18 | Motor | 6 | |
| Ret | 16 | Nick Heidfeld | BMW Sauber - BMW | 9 | Frens | 15 | |
| Ret | 4 | Pedro de la Rosa | McLaren - Mercedes | 2 | Bomba del combustible | 9 | |
| Ret | 23 | Sakon Yamamoto | Super Aguri - Honda | 1 | Transmissió | 22 | |
| Ret | 10 | Nico Rosberg | Williams - Cosworth | 0 | Accident | 14 | |
| DSQ | 19 | Christijan Albers | MF1 - Toyota | 66 | Irregularitats aleró | 21 | |
| DSQ | 18 | Tiago Monteiro | MF1 - Toyota | 66 | Irregularitats aleró | 18 | |

## Altres

* Pole: Kimi Räikkönen 1: 14. 070
* Volta ràpida: Michael Schumacher 1: 16. 357 a la volta 17.

## Referències

* «Web Oficial de la Fórmula 1». Arxivat de l'original el 2014-08-28. [Consulta: 25 desembre 2011].